कांग्रेस कार्यकर्ता के हत्यारों का दूसरे दिन भी सुराग नहीं
क्राइम रिपोर्टर. जयपुर/शिवदासपुरा
सांगानेरसदर इलाके में मंगलवार सुबह हुई कांग्रेस कार्यकर्ता मदन मोगरा की हत्या के मामले में आरोपियों को पकड़ने में पुलिस दूसरे भी खाली हाथ रही। हालांकि पुलिस ने इस संबंध में मदन के गांव बक्सावाला के करीब एक दर्जन संदिग्ध लोगों से पूछताछ भी की। जांच मे सामने आया कि करीब एक महीने पहले मदन के गांव के रहने रामबाबू नाम के व्यक्ति ने आपसी रंजिश के चलते जान से मारने की धमकी दी थी। और घटना के बाद से रामबाबू फरार चल रहा है।
पुलिस ने इस मामले में तीन-चार संदिग्ध व्यक्तियों को चिन्हित किया था, लेकिन बुधवार रात तक कोई सुराग नही मिला। गौरतलब है कि मंगलवार सुबह जेडीए कॉलोनी स्थित वाटिका रोड पर कुछ बदमाशों ने बक्सावाला निवासी मदन मोगरा की धारदार हथियार से गला रेतकर हत्या करके शव को सड़क किनारे फेंक गए थे। पुलिस को घटनास्थल से गोली का एक खोल भी मिला था।
कांग्रेस कार्यकर्ताओं में आक्रोश, कमिश्नर को देंगे ज्ञापन
प्रदेश कांग्रेस कमेटी के प्रवक्ता एवं जयपुर जिलाध्यक्ष प्रतापसिंह खाचरियावास कहना है, कि मदनलाल मोगरा की हत्या ने प्रदेश की कानून व्यवस्था की पोल खोल दी और पुलिस की लापरवाही से शहर में आए दिन इतनी हत्याएं हो रही है। इसके बावजूद भी पुलिस शांति से बैठी है। इस संबंध में आज खाचरियावास के नेतृत्व में कार्यकर्ता पुलिस कमिश्नर संजय अग्रवाल को ज्ञापन देंगे।
hin_Deva awa_Deva hin_Deva hin_Deva hin_Deva hin_Deva